..............(sz.) napirend

**E L Ő T E R J E S Z T É S**

**A Képviselő-testület 2014. december 18-ai rendes ülésére**

**Tárgy:** Javaslat a II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………………..

Vajthó Gábor

Irodavezető

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete (továbbiakban: **R.**) tartalmazza a II. kerület területén a fizető várakozásra vonatkozó legfontosabb szabályokat.

A jelenlegi szabályozás a parkoló-kártya értékesítésére, visszavásárlására vonatkozóan nem tartalmaz előírást, a használatra vonatkozóan pedig nem tartalmaz teljes körű leírást.

Szükséges továbbá a várakozási díj megfizetése módozatainak a felsorolása.

Emellett a parkolási övezetbe bevont területeket a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Főv. Kgy. rendelet már tartalmazza, emiatt a II. Kerületi Önkormányzat parkolási övezetébe bevont területeket célszerű az R. mellékleteként feltüntetni.

A fentiekre tekintettel szükségessé vált az R. módosítása.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

A Képviselő-testület Magyarország Alaptörvénye 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 42. § 1. pontjában, valamint 23. § (5) bekezdés 3. pontjában foglalt felhatalmazás alapján jogosult dönteni.

*A rendelet elfogadásához minősített többségű szavazati arány szükséges.*

Budapest, 2014. december 4.

**Dr. Láng Zsolt**

polgármester

**Budapest Főváros II. Kerületi Önkormányzat** **Képviselő - testületének …./2014.(……) önkormányzati rendelete a II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| Az R. 1. § (2) bekezdés:  A várakozási övezeteket a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: fővárosi parkolási rendelet) állapítja meg, mely szerint a várakozási övezetek az alábbi területeket foglalják magukba:  1. A Margit körút–Széna tér–Csalogány utca Bem rakpart által határolt terület, beleértve a határoló utakat és tereket és a Moszkva tér.  2. A Margit körút – Moszkva tér – Szilágyi Erzsébet fasor – Trombitás utca – Garas utca –Marczibányi tér – Ribáry utca – Bimbó út – Ady Endre utca – Szemlőhegy utca – Rómer Flóris utca – Margit utca által határolt terület, beleértve – a Margit körút, a Moszkva tér és a Marczibányi tér kivételével – a határoló utakat és tereket és a Mecset utca.  3. A Szilágyi Erzsébet fasor – Gábor Áron utca – Pasaréti út – Radna utca – Herman Ottó utca – Lorántffy Zsuzsanna út – Fillér utca – Lévay utca – Alvinci út – Bimbó út –Alsó Törökvész út – Eszter utca – Áldás utca – Szemlőhegy utca – Ady Endre utca – Bimbó út – Ribáry utca – Marczibányi tér – Garas utca–Trombitás út által határolt terület, beleértve – a Szemlőhegy utca, az Ady Endre utca, a Bimbó út, a Ribáry utca, a Garas utca és a Trombitás utca kivételével – a határoló utakat és tereket. | **1. §**  A II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: **R.**) 1. § (2) bekezdése az alábbiak szerint módosul:  A várakozási övezeteket a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: fővárosi parkolási rendelet) állapítja meg**. A Budapest Főváros II. Kerületi Önkormányzat által a parkolási övezetbe bevont területek felsorolása a fent nevezett fővárosi parkolási rendelet alapján jelen rendelet mellékletét képezi.** |
| Az R. 2. §:  A várakozási övezetek területén – a fővárosi parkolási rendelet 7. §-ban meghatározott kivételekkel – kizárólag az alábbi esetekben lehet várakozni:   1. várakozási díj megfizetése ellenében, 2. lakossági várakozási hozzájárulással, 3. gazdálkodói várakozási hozzájárulás alapján a kedvezményes várakozási díj megfizetésével, 4. egészségügyi várakozási hozzájárulással, 5. városrendészeti behajtási-várakozási hozzájárulással,   f) a kerületi közterület-felügyelet részére kiállított behajtási-várakozási hozzájárulással | **2. §**  Az R.2.§ az alábbiak szerint módosul :  **2.§**  **(1)** A várakozási övezetek területén – a fővárosi parkolási rendelet 7. §-ban meghatározott kivételekkel – kizárólag az alábbi esetekben lehet várakozni:   1. várakozási díj megfizetése ellenében, 2. lakossági várakozási hozzájárulással, 3. gazdálkodói várakozási hozzájárulás alapján a kedvezményes várakozási díj megfizetésével, 4. egészségügyi várakozási hozzájárulással, 5. városrendészeti behajtási-várakozási hozzájárulással, 6. a kerületi közterület-felügyelet részére kiállított behajtási-várakozási hozzájárulással   **(2) A várakozási díj megfizetése az alábbi módon történhet:**   * + **a parkolóautomatánál váltott nyugta ellenében pénzérmével, forintban,**   + **a parkolóautomatánál az ügyfélszolgálaton vásárolt parkolókártyával,**   + **a mobil telefon használatával.** |
|  | **3. §**  Az R. kiegészül az alábbi 8/A.§-al:  **1.A parkolókártya díja:**   * + **magánszemély esetén: bruttó 1000 Ft**   + **vállalkozás esetén: bruttó 2000 Ft**  1. **A parkolókártyára a szolgáltatást igénybevevő a Parkolási Csoport Ügyfélszolgálatán ezer Ft-ban meghatározott összegű várakozási (parkolási) díjat fizethet be, amely a befizetéskor a kártyára feltöltésre kerül.** 2. **Gazdálkodói várakozási hozzájárulással rendelkező vállalkozás részére vásárolt parkoló kártya feltöltés csak a II. kerületi Önkormányzatnál nyilvántartott (gazdálkodói várakozási hozzájárulással rendelkező) gépjármű parkolása esetén használható. A jogosulatlan, azaz más rendszámú gépkocsi parkolásánál történő felhasználás pótdíjazást von maga után.** 3. **A sérülésmentes parkolókártya II. Kerületi Önkormányzat részére történő visszaadásakor a kártya díja és a kártyáról fel nem használt összeg visszatérítésre kerül az ügyfél részére.** 4. **Elveszett, sérült kártya esetén 1000 Ft-os díj ellenében vásárolhat új kártyát az Ügyfél, az elveszett, sérült kártyára töltött összeget az Önkormányzat nem tértíti vissza.** 5. **Amennyiben az Ügyfél lemond a meglévő, sérülésmentes és működő parkolókártyájának tulajdonjogáról az Önkormányzat javára, úgy a kártya eredeti értékét és a rátöltött összeget az Önkormányzat visszafizeti az Ügyfél részére. Parkolókártya visszavétele csak az eredeti, vásárlást bizonyító számla ellenében történhet.** 6. **A parkolókártya pótdíj fizetésre nem alkalmas.** 7. **A kártyákat a II. Kerületi Önkormányzat által üzemeltett parkolóhelyeken elhelyezett automaták fogadják el.** |
|  | **4.§**  Az R. kiegészül a jelen rendelet mellékletével |
|  | **5.§**  E rendelet 2014. december 20. napján lép hatályba |

**Budapest Főváros II. Kerületi Önkormányzat** **Képviselő - testületének …./2014.(……) önkormányzati rendelete a II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontja és 23. § (5) bekezdés 3. pontja alapján a következő rendeletet alkotja.

**1. §**A II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: **R.**) 1. § (2) bekezdése az alábbiak szerint módosul:

„A várakozási övezeteket a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: fővárosi parkolási rendelet) állapítja meg**.** *A Budapest Főváros II. Kerületi Önkormányzat által a parkolási övezetbe bevont területek felsorolása a fent nevezett fővárosi parkolási rendelet alapján jelen rendelet mellékletét képezi.”*

**2. §**

Az R. 2.§- a az alábbiak szerint módosul :

„2.§

*(1) A várakozási övezetek területén – a fővárosi parkolási rendelet 7. §-ban meghatározott kivételekkel – kizárólag az alábbi esetekben lehet várakozni:*

*a) várakozási díj megfizetése ellenében,*

*b) lakossági várakozási hozzájárulással,*

*c)gazdálkodói várakozási hozzájárulás alapján a kedvezményes várakozási díj megfizetésével,*

1. *egészségügyi várakozási hozzájárulással,*
2. *városrendészeti behajtási-várakozási hozzájárulással,*
3. *a kerületi közterület-felügyelet részére kiállított behajtási-várakozási hozzájárulással*

*(2) A várakozási díj megfizetése az alábbi módon történhet:*

* + *a parkolóautomatánál váltott nyugta ellenében pénzérmével, forintban,*
  + *a parkolóautomatánál az ügyfélszolgálaton vásárolt parkolókártyával,*
  + *a mobil telefon használatával.”*

**3. §**

Az R. kiegészül az alábbi 8/A.§-al:

*1. A parkolókártya díja:*

* + *magánszemély esetén: bruttó 1000 Ft*
  + *vállalkozás esetén: bruttó 2000 Ft*

*2. A parkolókártyára a szolgáltatást igénybevevő a Parkolási Csoport Ügyfélszolgálatán ezer Ft-ban meghatározott összegű várakozási (parkolási) díjat fizethet be, amely a befizetéskor a kártyára feltöltésre kerül.*

*3.Gazdálkodói várakozási hozzájárulással rendelkező vállalkozás részére vásárolt parkoló kártya feltöltés csak a II. kerületi Önkormányzatnál nyilvántartott (gazdálkodói várakozási hozzájárulással rendelkező) gépjármű parkolása esetén használható. A jogosulatlan, azaz más rendszámú gépkocsi parkolásánál történő felhasználás pótdíjazást von maga után.*

*4.A sérülésmentes parkolókártya II. Kerületi Önkormányzat részére történő visszaadásakor a kártya díja és a kártyáról fel nem használt összeg visszatérítésre kerül az ügyfél részére.*

*5.Elveszett, sérült kártya esetén 1000 Ft-os díj ellenében vásárolhat új kártyát az Ügyfél, az elveszett, sérült kártyára töltött összeget az Önkormányzat nem téríti vissza.*

*6.Amennyiben az Ügyfél lemond a meglévő, sérülésmentes és működő parkolókártyájának tulajdonjogáról az Önkormányzat javára, úgy a kártya eredeti értékét és a rátöltött összeget az Önkormányzat visszafizeti az Ügyfél részére. Parkolókártya visszavétele csak az eredeti, vásárlást bizonyító számla ellenében történhet.*

*7.A parkolókártya pótdíj fizetésre nem alkalmas.*

*8.A kártyákat a II. Kerületi Önkormányzat által üzemeltett parkolóhelyeken elhelyezett automaták fogadják el.”*

**4. §**

Az R. kiegészül jelen rendelet mellékletével.

**5. §**

E rendelet 2014. december 20. napján lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

## ÁLTALÁNOS INDOKOLÁS

Budapest Főváros II. Kerületi Önkormányzat Képviselő-testülete **a** II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének (továbbiakban: **R.**) módosítása vált szükségessé a jogszabályváltozásra és gyakorlati tapasztalatokra tekintettel.

Melléklet a 14/2010. (VI.24.) önkormányzati rendelethez

**A Budapest Főváros II. Kerületi Önkormányzat által a parkolási övezetbe bevont területek**

1. A Margit körút–Széna tér–Csalogány utca Bem rakpart által határolt terület, beleértve a határoló utakat és tereket és a Moszkva tér.

2. A Margit körút – Moszkva tér – Szilágyi Erzsébet fasor – Trombitás utca – Garas utca –Marczibányi tér – Ribáry utca – Bimbó út – Ady Endre utca – Szemlőhegy utca – Rómer Flóris utca – Margit utca által határolt terület, beleértve – a Margit körút, a Moszkva tér és a Marczibányi tér kivételével – a határoló utakat és tereket és a Mecset utca.

3. A Szilágyi Erzsébet fasor – Gábor Áron utca – Pasaréti út – Radna utca – Herman Ottó utca – Lorántffy Zsuzsanna út – Fillér utca – Lévay utca – Alvinci út – Bimbó út –Alsó Törökvész út – Eszter utca – Áldás utca – Szemlőhegy utca – Ady Endre utca – Bimbó út – Ribáry utca – Marczibányi tér – Garas utca–Trombitás út által határolt terület, beleértve – a Szemlőhegy utca, az Ady Endre utca, a Bimbó út, a Ribáry utca, a Garas utca és a Trombitás utca kivételével – a határoló utakat és tereket.

4. A Margit körút-Török utca-Frankel Leó út-Zsigmond tér-Ürömi utca-Kolozsvári Tamás utca- Daru utca-Felhévízi utca-Pusztaszeri út-Szépvölgyi út-Árpád fejedelem útja által határolt terület, beleértve a határoló utakat és tereket, a Darázs utca, a Daru utca, a Kavics utca és a Kolozsvári Tamás utca.